钦定古今图书集成/明伦汇编/氏族典/第291卷 > 唐保八
## 钦定古今图书集成/明伦汇编/氏族典/第291卷 > 唐保八

按《句容县志》：“保八，崇德乡人。性至孝，幼丧母，力穑以
养。继母朱氏，得父懽，父殁，奉继母益孝。尝值岁凶，保
八罄所有，得米以供母，而与妻子啖草实。有子方二
岁，朱氏减食哺之，保八虑不能兼济，弃子于池中，妻
救之得存。复因锄地，得窖钱三斗，举家赖以全活，时
人号以唐郭巨云。”